Det handler om menneskeliv

Den danske flyvesikkerhed er i trygge hænder hos Naviair, som anvender driftsikre generatoranlæg fra Scandinavian Engineering Systems i sine nødstrømsanlæg. Kravet til elforsyningens oppetid er 100 procent.

Mange virksomheder ser deres nødstrømsanlæg som ”livsvigtige”. Hos Naviair er betydningen bogstavelig, når virksomhedens lufttrafiktjeneste døgnet rundt sikrer, at tusindvis af flypassagerer kommer trygt gennem dansk luftrum samt lander eller letter i lufthavnene i København, Roskilde, Billund, Aalborg, Aarhus og på Bornholm.

- Vi accepterer intet mindre end 100 procent oppetid på vores elforsyning, understreger Lars-Bo Jensen, som er projektleder på opgradering af nødstrømsforsyningen i Naviairs tekniske afdeling.

En hjørnesten i den elforsyning er generatoranlæggene. Her har Scandinavian Engineering Systems (SES), der er en del af Atek, leveret to dieselgeneratoranlæg til kontroltårnet, hvor flyvelederne styrer alle ind- og udflyvninger i Københavns Lufthavn. Derudover leverer SES yderligere et dieselgeneratoranlæg til den del af Naviair, som overvåger hele det danske luftrum.

Mobilt anlæg i container Generatoranlæggene til kontroltårnet har hver en Volvo-dieselmotor på 280 kW kombineret med en Stamford-generator.

- Det er en driftsikker løsning med billige reservedele, siger Lars-Bo Jensen og fortsætter: - Desuden er det ene anlæg en mobil containerløsning, som vi kan installere hvor som helst på cirka 4 timer. Det giver fleksibilitet. For eksempel anvender vi den, når vi inden længe moderniserer et generatoranlæg ved en af vores radarstationer. Ellers står den til hverdag som en ekstra sikkerhed til kontroltårnet.

MTU-dieselmotor med 630 kW Driftsikkerheden er også i fokus, når SES inden længe leverer et generatoranlæg med en solid MTU-dieselmotor på 630 kW og en Stamford-generator til den del af Naviair, som overvåger hele det danske luftrum.

- Selvom to vidt forskellige generatoranlæg dybest set kan løse samme opgave, er kvaliteten og dermed trygheden afgørende for os. Det er for eksempel måden, hvorpå komponenterne er dimensioneret og bygget, disponeringen og opmærkningen af el-tavlen samt dokumentationen for, at det hele virker, opremser Lars-Bo Jensen.

Samarbejde siden 1985 Samme tankegang går igen i valget af leverandør. SES har vundet ovennævnte anlægsprojekter i udbud, men Naviair (tidligere en del af Statens Luftfartsvæsen) har samarbejdet med SES siden 1985.

Det startede bl.a. med en anbefaling fra Naviairs samarbejdspartner, Københavns Lufthavn, hvor SES både dengang og nu leverer generatoranlæg til banebelysningen.

- Som leverandør til Naviair skal man vide, hvad man taler om. Og har man ikke lige svaret, skal man erkende det og evne at søge den rette ekspertise. Samtidig skal man have en serviceorganisation af en vis størrelse, og den skal forstå at arbejde hurtigt og effektivt, når det gælder. Der er normalt ikke det store tidspres, hvis der opstår mindre fejl på generatoranlæggene, da Naviair har redundant nødstrømsforsyning. Men hvis der opstår en kritisk fejl, forventer vi, at udbedringen er startet inden for en time, siger Lars-Bo Jensen og tilføjer, at han i øvrigt ikke kan erindre, at der nogensinde har været et af Naviairs generatoranlæg fra SES, som ikke startede og koblede ind, som det skulle ved strømafbrydelse.

“Vi accepterer intet mindre end 100 procent oppetid på vores elforsyning”

# Fakta om Ateks leverance:

Ateks løsning til Naviair består af følgende produkter:

KONTROLTÅRN

• Fuldautomatisk generatoranlæg, fabrikat: SES, effekt: 350 kVA/280 kW. Motor: Volvo Penta TAD 1240. Generator: Stamford HCI 434 F. Styretavlefabrikat: SES med Deif AGC 3, elektronisk controller.

20’-CONTAINER

• Flytbar, støjdæmpet og med Inergen-brandslukningsudstyr. Installatør: C.O. Olver A/S

HOVEDBYGNING

• Fuldautomatisk nødgeneratoranlæg, fabrikat: SES, effekt: 825 kVA/660 kW. Motor: MTU 12V2000G65. Generator: Stamford HCI 634 H. Styretavlefabrikat: SES med Deif AGC 3 elektronisk controller.